Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET ภาคเช้า …
23 เม.ย. 2561

MARKET MONITOR
สรุปภาพตลาดในช่วงเช้า: ดัชนี SET ภาคเช้าแกว่งตัวลักษณะ Sideway Up ในกรอบ 10 จุด ก่อนปิดตลาดภาคเช้าที่ระดับดัชนี 1,799.86 จุด ปรับตัวลดลง 1.42 จุด ด้วยมูลค่าซื้อขายราว 2.9 หมื่นล้านบาท ภาพรวมการแกว่งตัวของดัชนี SET ยังเป็นลักษณะของขา Rebound ทั้งนี้ ตลาดเจอแรงขายจากกลุ่มพลังงาน (ENERG) กดดันตลาดกลับมาปิดแดนลบเช้านี้
มุมมองตลาดช่วงบ่าย: เรามองดัชนี SET ยังลุ้นรีบาวด์ได้ต่อ ในกราฟรายวัน พบว่า ดัชนีรีบาวด์ต่อเนื่องหลังจากเบรกกรอบ Downtrend Channel ขึ้นมาได้ ประกอบกับโมเมนตัมยังทรงตัว และให้น้ำหนักทางบวกมากกว่า ทั้งจาก RSI ที่แกว่งตัวใน Neutral Zone (RSI50% ?10%)
ขณะที่ Modified Stochastic คงสัญญาณซื้ออยู่ (%K ถ่างออกจาก %D ต่อเนื่อง) ปัจจัยข้างต้น ทำให้เรามีมุมมองต่อ SET ยังรีบาวด์ต่อได้ คาดหวังแนวต้าน 1,810 จุด โดยมีกรอบแนวรับรอบนี้ 1,770-1,780 จุด หากปิดหลุดแนวรับดังกล่าว ให้ Stop Loss ออกมาก่อน อย่างไรก็ตามให้ระมัดระวังความผันผวนเมื่อ SET เคลื่อนตัวเข้าใกล้แนวต้าน
กลยุทธ์ในช่วงบ่าย: นักเก็งกำไรระยะสั้น กรณีมีหุ้นถือต่อ กรณีไม่มีหุ้น ซื้อบริเวณกรอบแนวรับ คาดหวังแนวต้าน 1,810 จุด อย่างไรก็ดี Take Profit หากปิดหลุดแนวรับดังกล่าว สำหรับนักลงทุนระยะกลาง ทะยอยซื้อโซนแนวรับ และ Stop Loss หากปิดต่ำกว่า 1,770 จุด
Point of View
โค้งตัวขึ้นทำจานหงาย! Shining Stock บ่ายนี้ เลือก GFPT ราคาเริ่มยืนตัวจากโซนล่างได้ จากกราฟรายวัน เครื่องมือทางเทคนิคบ่งชี้ถึงทิศทางแนวโน้มเริ่มฟื้นตัว ทั้งจากสัญญาณ Bullsih Divergence จาก RSI ขณะเดียวกันการยกตัวของ RSI เชิดขึ้นใน Neutral Zone (RSI50%, ?10%) ประกอบกับ Modified Stochastic %K พลิกกลับเหนือ %D เป็นสัญญาณซื้อระยะสั้น ทำให้เราสนใจการรีบาวด์ของ GFPT ครั้งนี้ น่าจะโค้งตัวขึ้นคล้ายรูปแบบ Rounding Bottom(จานหงาย) โดยมีเป้าหมายที่ 13.50 บาท ทั้งนี้ให้แนวรับ 12.30 บาท และหากราคาปรับตัวสวนทางคาดการณ์ปิดหลุด 12.10 บาท ให้ Cut Loss ก่อน